


ANUNTURI 





A sosit Sf. Nichifor cel Lepros! 


Cu ajutorul lui Dumnezeu, la Bisericuţă a sosit din Bulgaria o 
părticică din moaştele Sf. Nichifor, mult ajutător nouă tutu- 
ror în această pandemie. Darul primit ne bucură, iar gândul 
că unul din ocrotitorii acestor vremuri este în mijlocul nos- 
tru, putând a fi scos la închinare cât mai des, ne întăreşte tru- 


pește şi sufleteşte. 








„Dacă veţi dormi în mijlocul moşteniri- 

lor voastre, aripile voastre argintate vor 

fi ca ale porumbiţei şi spatele vostru va 
străluci ca aurul.” 

Cum primim în inimă 
Rugăciunea lui lisus 


Sfaturile unui isihast necunoscut 


Librăria 
LOgos 


ne recomandă 








Volumul de faţă — cuprinzând însemnările unui călu- 
găr ortodox anonim, păstrate într-un manuscris uitat 
și publicate acum pentru prima dată — reprezintă o 
lectură aducătoare de folos sufletesc, plină de duhul 
luminării şi necesară vremurilor noastre, care au uitat 
ce înseamnă isihia. 

Chintesenţa unei înţelegeri la care mintea creștină nu 
poate ajunge decât în urma unor îndelungate nevoiri 
ascetice şi aprofundări ale teologiei patristice, îndem- 
nurile de aici se descoperă totodată ca rod ales al expe- 
rienței negrăite a rugăciunii -neîncetate şi al luminării 
prin har a celui ce i s-a dat de Sus a gusta mult-râvnita 
isihie. 


ŞTIRI 





Comemorarea masacrului de la Fântâna Albă 
Asociaţia „Arboroasa” din Vicovu de Jos, judeţul Su- 
ceava, va forma o cruce umană la graniţa cu Ucraina 
de 1 aprilie, în memoria celor 5.000 de nord- 
bucovineni masacrați la Fântâna Albă de trupele sovi- 
etice în 1041. La 1 aprilie 1941, mii de români din sa- 
tele ocupate de sovietici au dat ascultare unui zvon, 
lansat tot de sovietici, că graniţa cu România s-ar 
deschide şi ar permite refugierea lor în patria-mamă. 
Unii au plecat cu întreaga familie, doar pentru a fi 
seceraţi într-o pădure de lângă graniţă de gloanţele 
ocupanților sovietici. Masacrul este cunoscut şi sub 
numele de „Katyn-ul românesc”.(basilica.ro) 


„Zac loni din Ionii noştri duşi fără prihană, 
In veacul crud, însângerat precum o rană...” 


Un documentar despre masacrul de la Fântâna Albă a 
fost realizat de Lucia Hossu-Longin. Linkul este: 
https://www.youtube.com/watch? 
v=r3Azzu5DtNY&ab_channel=TVR 





Aşteptăm întrebările, sugestiile şi eventualele colabo- 
rări pe adresa revista.maximina(O gmail.com sau la tel. 


0734.194.372. a | 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 


REGĂSIREA INIMII 


Borne date de Pâr. Zaharia Zaharou 
pe drumul întoarcerii, conturat de 


Sf. Grigorie Palama 


„Binecuvântat este Dumnezeu şi 
Tatăl Domnului nostru lisus Hris- 
tos, Părintele îndurărilor şi Dum- 
nezeu a toată mângâierea, Cel Ce 
ne mângâie pe noi în tot necazul 
nostru, ca să putem să mângâiem 
și noi pe cei care se află in tot neca- 
zul, prin mângâierea cu care noi 
înşine suntem mângâiați de Dum- 
nezeu. Că precum prisosesc păti- 
mirile lui Hristos întru noi, aşa 
prisoseşte prin Hristos şi mângâie- 
rea noastră. Deci fie că suntem 
strâmtoraţi, este pentru a voastră 
mângâiere şi mântuire, fie că sun- 
tem mângâiați, este pentru a voas- 
tră mângâiere, care vă dă putere 
să înduraţi cu răbdare aceleaşi 
suferințe pe care le suferim şi 
noi“ (2 Cor. 1, 3-6). 


Cuvântul „mângâiere” apare de 
multe ori în acest pasaj minunat, şi 
pe drept cuvânt, căci fără mân- 
gâierea, fără pacea şi bucuria 
care izvorăsc din harul lui 
Dumnezeu, nu am putea trăi 


cum se cuvine. Am fi mereu ne- 
mulţumiţi, am cleveti, i-am critica 
pe ceilalţi și ne-am plânge de una și 





de alta: de ce mâncarea nu este bi- 
ne gătită, de ce nu cântă mai bine 





„Trebuie să intrăm înlăun- 
trul nostru şi numai atunci 
ni se va adăuga nouă odih- 


na.” 


strana, de ce asta e neagră și nu al- 
bă, şi tot aşa. Dar dacă am fi mereu 
cu luare aminte la inimă şi ne-am 
strădui să descoperim în noi acea 
„simţire duhovnicească şi dumne- 
zeiască“, atunci nu am mai avea 
vreme de pierdut cu nimicuri de fe- 
lul acesta, ba mai mult, toate aspec- 
tele negative ale vieţii noastre ar fi 
adumbrite de această lucrare du- 
hovnicească pozitivă. 


Într-una din scrierile sale cuprinse 
în Filocalie, Sf. Grigorie Palama 
spune că cei care îşi cultivă ini- 
ma nu au timp de discuţii, nici 
măcar cu cei apropiaţi ai lor. Însă 
rezerva lor nu se datorează dis- 
preţului sau mândriei, ci faptului că 
pur şi simplu le vine greu să pără- 
sească această nepreţuită lucrare 
lăuntrică. Sunt oarecum robiţi de 
ea, căci au înţeles că viaţa omului se 
poate împlini doar prin aceasta lu- 
crare. De aceea trebuie să intrăm 
înlăuntrul nostru şi numai atunci ni 
se va adăuga nouă odihna. 








Sf. Inochentie, luminătorul Alaskăi (31 martie 1879) 


Originar din Rusia, după ce a fost hirotonit preot, s-a oferit să plece ca misionar 
în Alaska, deşi mulţi alţi clerici se temeau să o facă, auzind că e vorba de un 
ținut sălbatic, înţesat de locuitori periculoși. Așa că, pe când avea 26 de ani, a 
purces împreună cu familia sa într-o călătorie obositoare, care a durat mai bine 
de un an, şi a ajuns în cele din urmă pe Insulele Aleutine în 1824. A ridicat de 
unul singur o biserică, călătorind până departe cu ajutorul caiacului, al saniei 
trase de câini sau chiar de reni. A învăţat şase dialecte ale limbii băștinașilor și a 
fost autorul celui dintâi alfabet pentru aleuţi. A tradus Scriptura şi alte scrieri 
sfinte în graiul acestora. După mai mulţi ani, a tradus cărţile Scripturii și în alte 
limbi ale băştinaşilor din Alaska. A studiat în amănunt ţinuturile şi a scris lu- 
crări etnografice, geografice şi lingvistice, datorită cărora a fost ales mai apoi 
membru de onoare al Societăţii Geografice Ruse şi al Universităţii Imperiale din 
Moscova. 





Când toată fiinţa noastră se adună 
în locul spre care Dumnezeu ia a- 
minte, cu alte cuvinte, când stăm 1- 
naintea lui Dumnezeu cu mintea a- 
dunată în inimă, atunci iese la ivea- 
lă adâncul inimii. Sfântul Grigorie 
Palama spune că a te „aduna în- 
lăuntru” presupune o anumită 
durere care încălzeşte inima. 
Cu adevărat, mintea trebuie să ur- 
meze calea pogorâtoare spre inimă 
pentru a fi botezată în văpaia ei. A- 
cesta este botezul focului pe care 
ni l-a făgăduit Domnul: mintea se 
coboară în inimă pentru a fi boteza- 
tă în văpaia ei și curăţită ca într-un 
cuptor, că să-şi poată redobândi lu- 


crarea firească. Atunci omul de- 
vine din nou stăpân pe fi- 
rea sa şi îşi îndreaptă toa- 
tă fiinţa spre Dumnezeu. 


Sf. Grigorie Palama spune că min- 


tea omului cunoaşte o întreită 
mișcare. Prima mişcare este pri- 
cinuită de căderea originară, când 
mintea se împrăștie în lumea văzută 
şi se alipeşte de ea, gustând astfel 
din pomul cunoaşterii binelui şi a 
răului. A doua mişcare constă în a 
readuce mintea de la cele din afară 
înapoi în inimă, care este centrul 
persoanei. Odată ce mintea, prin 
harul Domnului, este zăvorâtă în 1- 
nimă — când omul redevine stăpân 
pe firea sa, întărit fiind de har — a- 
tunci are loc cea de-a treia mişca- 
re: omul își întoarce întreaga fiinţă 
spre Dumnezeu, Mântuitorul său, 
Care în chip atât de minunat uneşte 
din nou toate puterile sufletului său. 


Scopul tuturor strădaniilor noastre 
ca şi creştini este aflarea inimii. 
Trebuie ca inima să iasă la iveală de 
sub stratul gros de noroi al patimi- 
lor pentru ca mintea să poată să o 
regăsească. Oricare ne este slujirea 


în Biserică, orice nevoinţe luăm asu- 
pra noastră din dragoste pentru Bi- 
serică, toate acestea ar trebui să ne 
înlesnească aflarea inimii. Mult fo- 
los aduce şi citirea Scripturii: nu 
trebuie decât să păstrăm în minte 
câteva cuvinte insuflate de Duhul 
Sfânt pentru ca în noi să se aprindă 
o scânteie, care ne va ajuta să le pă- 
trundem înţelesul tainic şi va călă- 
uzi, de asemenea, mintea spre ini- 
mă, însă calea împărătească 
spre inimă este cea a ascultării. 
Cel mai mare folos al ascultării este 
răstignirea minţii, prin care lepă- 
dăm orice încredere în cugetul nos- 
tru căzut şi ne punem toată încrede- 
rea în cuvântul lui Dumnezeu şi în 
poruncile Lui. Dacă vom izbuti 
aceasta, vom începe să cunoaştem 
înţelepciunea şi puterea Celui Care 
învie chiar şi morţii. 

m putea spune, ignorând reali- 

tatea, că Sf. Grigorie Palama a 
trăit în alte vremuri, iar cuvintele de 
mai sus le-a putut rosti sau scrie în 
liniştea vieţii sale din Athos sau din 
alte locuri de nevoinţă. Am putea 
spune că lumea era atunci altfel, că 
oamenii erau mai aşezaţi, că majori- 
tatea erau credincioşi. Dar iată ce ne 
spune istoria despre liniştea vremu- 
rilor în care a trăit Sf. Grigorie Pala- 
ma: 


Imperiul Bizantin nu se scuturase 
de mult timp de jugul latin sub care 
a stat aproape 60 de ani, iar luptele 
pentru tronul Constantinopolului e- 
rau aprige. Sfântul a fost martorul 
lor, întrucât tatăl său fusese un 
demnitar înalt, iar familia stătea 
tocmai în capitală. Dar şi după re- 
tragerea sa în Athos, viaţa i-a fost 
tulburată de războaiele civile din 
imperiu, de presiunile Romei pen- 
tru a aduce Biserica Ortodoxă sub 
oblăduirea sa — directe sau prin falși 
monahi, de atacurile mereu mai pu- 
ternice ale tătarilor în Asia Mică și 
Europa, de întărirea turcilor, care 
cuceriseră Asia Mică şi deja pusese- 

VREMEA SFÂNTULUI GRIGORIE PALAMA 


(1296-1359) 
ȘI VREMURILE NOASTRE 


A 


ră bazele Imperiului Otoman în A- 


natolia (la doi ani după adormirea 
Sf. Grigorie, turcii vor cuceri Adria- 
nopolul, al doilea oraș al Imperiului 
Bizantin), de atacurile corsarilor a- 
puseni asupra Sf. Munte. Sf. Grigo- 
rie a fost martorul tuturor acestor e- 
venimente şi a înţeles că lumea este 
fragilă, că statele se ridică şi se pră- 
buşesc uşor, dar „un singur lucru 
trebuiește”: singurul loc liniștit şi în 
care a aflat odihnă, căci L-a aflat pe 
Dumnezeu, a fost inima sa. Spre a- 
ceasta ne îndeamnă pe toţi. Un cu- 
vânt al său, rostit în vremea în care 
Bizanțul era bântuit de o boală mo- 
lipsitoare, pare scris pentru noi, cei 
de azi, care trăim vremurile pande- 
miei. 


„Să recunoaştem, fraţilor, mulţi- 
mea și mărimea greşelilor noastre, 
şi să se întoarcă fiecare de la cuge- 
tările lui cele trupeşti şi să se în- 
drepte către Domnul. Să ne pocăim 
din suflet, să ne lepădăm de obice- 
iul cel rău şi de cugetarea cea iubi- 
toare de păcat, ca să oprim dumne- 
zeiasca mânie şi să o întoarcem 
spre milă. Să vindecăm răutatea 
noastră, ca să nu pierim din prici- 


na răutății. Să-i imităm nu pe cei ce 
au fost nimiciţi de potop, ci pe cei 
din Ninive, care au fost mântuiţi 
prin pocăință. Aceia au strigat că- 
tre Dumnezeu neîncetat şi s-a în- 
tors fiecare din calea răutății lui şi 
din nedreptatea mâinilor lui. Noi 
știm şi de la aceia înşişi, şi de la 
mulți alții că a văzut Dumnezeu 
faptele lor, că s-au pocăit şi s-au în- 
tors, şi S-a răzgândit şi Dumnezeu 
în privinţa relelor pe care a spus că 
le va face lor şi nu le-a făcut. In- 
toarceți-vă către Mine, şi Mă voi 
întoarce către voi (Zah. 1, 3), zice 
Domnul, şi fărădelegile voastre nu 
le voi mai pomeni. Dacă noi Îl vom 
îmblânzi pe Dumnezeu prin mărtu- 
risire şi prin pocăința cea prin fap- 
te care cumpăneşte căderile noas- 
tre, milostivindu-L faţă de noi prin- 
tr-o smerenie lucrătoare, atunci, 
pentru că iubirea de oameni a lui 
Dumnezeu [îndelung] rabdă şi pli- 
neşte lipsurile noastre, vom fi slo- 
boziți acum de urgia aceasta dum- 
nezeiească, şi de moartea aceasta 
mai înainte de vreme şi generală şi 
de nimicirea cea totală care vine de 
la ea. 








MEDALION LITERAR 


DANIEL IURCEA 


es. ce va fi când vei afla 
ce putere aveai, 
cât puteai făptui ...” 


aniel Turcea s-a născut în 1045, în localitatea Târgu 

Jiu, ca cel de-al doilea copil între cei patru ai famili- 
ei. Bunicul său a fost preot, din neam de preoţi, iar ma- 
ma sa avea o minte deosebit de luminată, zestre pe care o 
va da mai departe, fiului ei. In copilărie, Daniel Turcea s- 
a îmbolnăvit foarte grav de astm. Rugăciunile mamei sa- 
le vor mijloci însă însănătoşirea sa, care va veni in chip 
minunat, la vârsta de 15 ani. 


În anul 1968, tânărul Daniel va absolvi Facultatea de Ar- 
hitectură "Ion Mincu". În anul 1970 va vedea lumina ti- 
parului volumul de poezii „Entropia”, iar în anul 1978, 
volumul „Epifania”. Poeziile lui Daniel Turcea sunt gre- 
oaie pentru cei neobişnuiţi cu stilul său. Se spune că, 
pentru a-i înţelege întocmai poeziile, este nevoie de mult 
studiu asupra matematicii şi a Sfinţilor Părinţi. 


Datorită minţii lui foarte pătrunzătoare, mândria l-a în- 
străinat pentru o vreme de cele sfinte, căutând sensuri a- 
colo unde nu le putea găsi. Mama lui s-a rugat mult pen- 
tru el atunci, iar Daniel a povestit că ajunsese într-o ase- 
menea stare — din cauza băuturii, şi poate chiar a drogu- 
rilor — încât nu mai ştia ce e cu el, unde se află, și nu mai 
putea să meargă singur acasă. Atunci când deznădejdea 





îl cuprinsese cu totul, a văzut — în vis sau în vedenie — 
cum, înconjurată de o lumină mare, mama lui stătea în 
genunchi, rugându-se cu lacrimi ca el să se întoarcă aca- 
să. Și a simţit cum o fiinţă de lumină — pe care nu o pu- 
tea privi, dar despre care credea că a fost îngerul său pă- 
zitor — l-a apucat de mână şi l-a scos, apoi l-a purtat aşa 
pe străzi în drum spre casă, aducându-l până în faţa ușii, 
unde a dispărut. 


Mai apoi, prin întâlnirea cu părinţii Arsenie Papacioc şi 
Sofian Boghiu, poetul Daniel Turcea va cunoaşte bucuria 
împărtăşirii de Dumnezeu în cel mai pătrunzător mod cu 
putinţă. Posturile, rugăciunile şi împărtăşirea au conti- 
nuat mai apoi, vreme îndelungată. 


Liniştea pe care poetul a simţit-o în faţa bolii incurabile, 
boală care avea să îi curme viaţa, ni-l înfățișează pe aces- 
ta asemănător părinţilor cu viaţă duhovnicească din ve- 
chime, înţelegător al rostului său pe pământ, al rostului 
bolii și al sensului morţii. Daniel Turcea a trecut la cele 
veşnice în ziua de 28 martie 1979, la vârsta de numai 34 
de ani, fiind înmormântat în cimitirul Mănăstirii Cerni- 
ca. 





Cântarea nopții 


Taină 
Iubirea 
mă cuceresc 


crin, nor luminos 


ca o noapte de Paşti, făclii aprinde 
ție şi tot atâtea stele îi urmează 


XXX 


atâta revărsare a iubirii 
se poate doar trăi şi nu descrie 
e numai viață, nu e şi părere 


Doamna noastră cea umbrită în el 
doar de har drumul grăia 
sufletului meu odihna înspre casă luminând 
fericit era, l-am văzut 
e poate straiul de mireasă fericit era 
cămară, cea nefăcută pe care dimineaţa l-ar cuprinde acolo 
de omeneşti mâini unde 


pentr-un mir vezi, a venit 


care pogoară şi nu eram 

pentru smirna acasă 

care urcă 

pe cât arde 

grămăjoară şi stele vin spre noi 
pentr-un lemn O, prea frumoasă 
de scorţişoară 

aşa lin cântarea nopții 


Amirosind 


și-acum ne caută tot cerul, dinainte 


care ne cuprinde 


pentru mâinile mele şovăitoare 
era numai teamă 

O zidire din 

rouă şi lacrimi 

ŞI nimic 

nu-i putea lua 

pacea neînvinsă 








4 propunem spre lecturare câte- 
va impresii despre filmul docu- 
mentar „Căderea unui imperiu -— 
Lecția Bizanțului”. În urma acestor 


gânduri,  nădăjduim că (re) 
vizionarea filmului se va face dintr-o 
nouă perspectivă. 


Bun cunoscător al istoriei, părintele 
Tihon Şevkunov de la mănăstirea 
Sretenski, realizatorul filmului, pro- 
pune o meditaţie filozofică, etică şi 
duhovnicească asupra celui mai lon- 
geviv imperiu din lume, leagănul şi 
matricea de dezvoltare şi răspândire 
a civilizaţiei creştine. Exploatând o 
cazuistică bogată, bine documenta- 
tă, filmul încearcă să elucideze re- 
sorturile morale şi duhovniceşti care 
au stat la baza ascensiunii, înfloririi 
şi decăderii Imperiului Bizantin. 
Meritul important al filmului, vala- 
bil dincolo de frontierele gândirii ge- 
opolitice, este recursul la teologia is- 
toriei, singura perspectivă care des- 
coperă în istorie un sens superior — 
pronierea divină. 


Părintele Tihon a absolvit cursuri u- 
niversitare de regie de film (1082), a 
îmbrăcat haina monahală în 1991 şi 
din 1995 este egumen al mănăstirii 
Intâmpinării Domnului (Sretenski) 
din Moscova. 


Mai jos redăm şi câteva comentarii 
făcute de Natalia Narociniţkaya, 
doctor în istorie, pe marginea aces- 
tui documentar. 


Filmul, prezintă, într-o viziune pa- 
noramică, mişcarea generală care a- 
re loc în istoria omenirii — îndeosebi 
faptele asupra cărora omul modern 
nu vrea să se oprească. Din păcate, 
omul modern vede doar suprafaţa 
(chiar şi din acest film), dorind să se 
păzească de jugul greu al responsa- 


bilităţii faptelor sale, privite sub mi- 
croscopul istoriei. El preferă să vadă 
doar ceea ce se întâmplă cu el şi nu 
vrea să cunoască iureşul istoriei ca 
un întreg. Filmul ne reaminteşte 
despre strămoșul nostru, Bizanțul, 
ca de ceva ce a fost scos cu bună ști- 
ință din conştiinţa noastră istorică, 
atât în Rusia sovietică, cât şi în Occi- 
dent. 


Filmul este de mare folos, cu atât 
mai mult cu cât prezintă acuratețe 
istorică, deşi astfel de documentare 
conţin uneori şi simplificări ale fap- 
telor. Dar criticii săi preferă să se 


„Bizanțul a fost smuls in- 
tenţionat din conştiinţa 
istorică europeană.” 


certe asupra unui detaliu sau a altu- 
ia, spunând că s-a scos ceva dintr-o 
anumită perioadă şi altceva din alta. 
Insă ei o fac pentru că însăşi ideea 
filmului este greu de digerat, de vre- 
me ce sugerează că lumina lumii 
este altceva decât Occidentul. 


Filmul nu aduce laudă Bizanțului; el 
prezintă forțele vitale ale acestui 
imperiu, felul în care au fost pierdu- 
te şi cum această pierdere a distrus 
statul, în timp ce adversarii au profi- 
tat de situaţie. Este adevărat că până 
la jumătatea mileniului II Bizanțul a 
fost metropola culturală a lumii, în 
timp ce Occidentul, unde regii se îm- 
băiau doar de două ori în viaţă — la 
naştere şi când erau înmormântați — 
reprezenta doar provincia. Maniere- 
le de la curtea bizantină erau rafina- 
te, cultura şi nivelul de viaţă ridica- 
te, la fel arhitectura, comerţul, ma- 
nufactura. Toate acestea constituie 
adevărul istoric, după cum la fel de 


LECTIILE ISTORIEI 


Filmul documentar 
Căderea unui imperiu — 
Lecţia Bizanțului 





adevărat este că după căderea Con- 
stantinopolului, gândirea şi activita- 
tea intelectuală s-a mutat în Apus şi 
a dus la un uriaş progres al științei, 
culturii şi civilizaţiei vest-europene. 
Dar această creştere materială s-a 
realizat pe spatele jefuirii Bizanțului 
(şi a Americii de Sud). 


Ideea principală a filmului stă în 
faptul că niciun progres tehnologic, 
ştiinţific sau de altă natură nu poate 
împiedica prăbuşirea unui stat, dacă 
miezul său este distrus; dacă se dis- 
truge legătura dintre personal şi co- 
munitar; dacă se pierde înţelegerea 
faptului că există păcat şi există vir- 
tute; şi dacă elitele decad, nemaire- 
cunoscându-se a fi parte din naţiu- 
ne. 


Acest film poate fi văzut şi ca o aver- 
tizare pentru Occident, căci există 
similitudini; şi apusenii au pornit de 
la credinţa în adevărul creştin, de la 
lupta dintre bine şi rău. Şi la ce s-a 
ajuns? Cea mai importantă alegere a 
momentului este între mărcile de 
pastă de dinţi sau locul în care să te 
stabileşti în funcţie de impozitele 
mai mari sau mai mici. Occidentul a 
ajuns neajutorat în faţa valurilor de 
migranţi nu pentru că aceştia sunt 
prea mulţi, ci pentru că europenii nu 
mai ţin la propriile lor valori. 


Filmul nu aduce laudă guvernelor de 
acum din ţările ortodoxe, ci le aver- 
tizează că dacă se îndepărtează de la 
esenţă, dacă îşi pierd valorile şi elita 
devine coruptă, căderea va urma cu 
siguranţă. 


Linkul filmului: 


https://www.youtube.com/watch? 
v=_qe50OJ6hFE&ab_channel=sacc 
Siv 





Sf. Ioan Scărarul (30 martie 649) 


Cel ce s-a făcut rob Domnului, nu se va mai teme decât numai de Stăpănul Său. Dar cel ce nu se teme de Acesta se 


teme şi de umbra lui. 


Ascultarea faţă de Dumnezeu este mormânt al voinţei şi înviere a smereniei. 
Blândeţea este stânca de care se sparg toate valurile grele ale vieţii. Prin ea se întăreşte răbdarea, uşa înţelepciunii. 








apa era o femeie creştină, care 
trăia în Iope, în vremea aposto- 
lilor. Aşa cum ne spune Sf. Scriptu- 
ră, ea făcea mult bine semenilor săi 
şi nenumărate milostenii. Insă oda- 
tă, s-a îmbolnăvit şi a murit. S-a în- 
tâmplat atunci ca în Lida, care era 
aproape de Iope, să se afle Sf. Apos- 
tol Petru. Doi bărbaţi s-au dus până 
la el ca să-i spună de moartea mi- 
lostivei femei. Atunci, Petru i-a ur- 
mat deîndată. Cum a ajuns în lope 
şi a urcat în odaia de sus, unde se a- 
fla Tavita, a fost înconjurat de fe- 
meile văduve, care plângeau şi îi a- 
rătau lui Petru hainele de pe ele, pe 
care le făcuse Tavita cât timp era în 
viaţă. Atunci Petru, după ce s-a ru- 
gat, s-a întors spre trupul Tavitei şi 
a spus: Tavita, scoală-te! Chiar în a- 
cel moment, moarta a deschis ochii 
și a şezut. Petru i-a dat mâna şi a ri- 
dicat-o. După aceea, i-a chemat pe 
creştini şi pe văduve şi le-a arătat-o 
pe Tavita vie (FA 9). Iată cât de ma- 
re a fost răsplata pe care a primit-o 
Tavita pentru binele pe care l-a fă- 
cut femeilor văduve. Spune-mi: se 
poate compara milostenia sa, oricât 
de mare ar fi fost, cu răsplata pe ca- 
re a primit-o? Nu, dar, aşa cum am 
mai spus, milostenia nu se măsoa- 
ră după cât de mult dăm, ci după 
gândul şi intenția cu care dăm. 


De aceea, să facem fapte bune, care 
şi pe noi ne mântuiesc, şi celorlalţi 
le sunt de folos. Iar una din cele 
mai importante fapte bune este mi- 
lostenia, care ajută, întărește şi 
dă viaţă rugăciunii, postului şi 
oricărei altei virtuţi. La ce îţi fo- 
loseşte postul dacă eşti un om fără 
milă? La ce-ţi foloseşte rugăciunea, 
dacă nu iubeşti? La ce îţi foloseşte 
să ai trupul curat, dacă inima ta es- 
te de piatră? De aceea, nevoinţele 
noastre sunt primite de Dumnezeu 
atunci când sunt însoţite de milos- 
tenie. 


Unii spun: „Nu pot să fac miloste- 
nie. Am mulți copii şi vreau să le 
las lor averea”. Dacă-i aşa, atunci 
vrei să-ţi laşi copiii săraci. Pentru 
că dacă dai tot ce ai copiilor tăi, este 
sigur că nu vor folosi cum trebuie 





Cei patru stâlpi ai anului 2021 


MILOSTENIA (III) 


Cuvânt al Sf. loan Gură de Aur 





„Dacă dai tot ce ai copiilor tăi, este sigur că nu vor 
Jolosi cum trebuie sau vor împrăştia ce au primii. 
Pe când dacă Il faci și pe Domnul moştenitorul tău, 
atunci le laşi copiilor comoară nestricată.” 


sau vor împrăştia ce au primit. Pe 
când dacă II faci şi pe Domnul moş- 
tenitorul tău, atunci le laşi copiilor 
comoară nestricată. Vrei, aşadar, ca 
fiii tăi să fie bogaţi? Atunci lasă-le 
ca moștenire bunăvoința lui Dum- 
nezeu. Căci El, dacă te vede că eşti 
milostiv faţă de semenul tău, va 
deschide pentru copiii pe care 
Ti laşi în urmă comorile Sale 
nesfârşite. Vrei să te iubească 
Dumnezeu? Atunci fă-L datornicul 
tău, împrumutându-l cele ce dai să- 
racilor. Nu încredința oamenilor 
păzirea şi înmulţirea banilor tăi. 
Hristos este gata nu numai să îi pri- 
mească şi să îi păstreze, dar şi să-i 
înmulțească şi să ţi-i întoarcă îna- 
poi cu dobândă multă. Din mâinile 
Sale nimeni nu poate fura, pe când 
dacă sunt în mâinile oamenilor, pot 
oricând să se piardă. Aşadar, dă-l 
Lui banii, ca să ţi-i înapoieze atunci 
când nu vor mai exista bogaţi şi 
săraci, puternici şi slabi, cămătari şi 
datornici. Dă banii lui Hristos, pen- 
tru că sunt ai Lui, nu ai tăi. Dă ba- 
nii lui Hristos, căci mai fericit este a 
da decât a lua (FA 20, 35). „Am 
dat”, poate că vei spune tu. Dar să 
nu încetezi nicicând să dai chi- 
ar şi puţin celor care nu au de- 
loc. Chiar dacă ai da foarte mulţi 
bani, nu înceta să faci milostenie, a- 
tâta timp cât vor exista oameni să- 
raci. 


Știi când milostenia este adevărată 
și plăcută lui Dumnezeu? Când o 
faci cu blândeţe, nu cu asprime; 
când o faci cu inimă deschisă, nu 
bombănind în sinea ta; când nu 
îţi pare rău că dai, ci te bucuri, 
căci Dumnezeu iubeşte pe cel care 
dă cu voie bună (2 Cor. 9, 7). Şi de 
ce ţi-ar părea rău să ajuţi un om ne- 
norocit? Pentru că se împuţinează 
banii tăi? Dacă gândeşti astfel, a- 
tunci nu mai fă milostenie deloc! 
Dacă nu crezi că banii pe care îi dai 
se înmulţesc în cer, aşa cum am 


spus mai înainte, nu mai fă nicioda- 
tă milostenie. Ceri, poate, răsplată 
în această viață? Dacă astfel ar sta 
lucrurile, milostenia ar fi un co- 
merţ, nu o dovadă de dragoste şi de 
milă. Desigur, adesea, Dumnezeu îi 
răsplăteşte pe pământ pe cei care 
fac milostenii. Dar tu să nu ceri ast- 
fel de răsplată, pentru că împuţi- 
nezi comoara ta cerească. 


În Faptele Apostolilor ni se poves- 
teşte un fapt grăitor legat de milos- 
tenia creştină. Într-o zi, la ora trei 
după-amiază, Sfinţii Apostoli Petru 
şi Ioan au urcat împreună la tem- 
plu ca să se roage. La poarta tem- 
plului şedea un șşchiop din naştere, 
care cerşea. Cum s-au apropiat A- 
postolii, omul acela i-a rugat să-l 
miluiască. Atunci, Petru i-a spus: 
Priveşte la noi. Bietul olog îi privea 
cu atenţie. După felul cum arătau 
cei doi, se vedea limpede că erau 
săraci. Şi atunci, ce au făcut ei? 
Credeţi că l-au lăsat pe omul acela 
nemiluit? Nu. I-au dat ceva fără a- 
semănare mai de preţ decât banii, 
căci Petru i-a spus: Argint şi aur nu 
am; dar ce am, aceea îţi dau. În nu- 
mele lui lisus Hristos Nazarinea- 
nul, scoală-te și umblă! Și luându-l 
de mâna dreaptă, l-a ridicat. A- 
tunci, ologul a stat în picioare şi a 
început să meargă (FA 3, 1-8). 


Vezi, aşadar, că cel care este să- 
rac de bani, poate oferi alte 
daruri. Și noi, dacă nu avem bani, 
să dăm săracilor dragoste, mângăâ- 
iere, rugăciune şi ce se mai află în 
inima noastră milostivă. Pentru că 
şi aceasta tot milostenie se cheamă. 


De aceea, să fim milostivi cu fraţii 
noştri, ca să fie și Dumnezeu milos- 
tiv cu noi! 








asil Muraviev (cel ce avea să de- 

vină Sfântul Cuvios Serafim de 
Viriţa) s-a născut în 1865 în orăşelul 
Cheremovsky, provincia  Yaroslavl, 
din părinţi ţărani, rămânând orfan de 
la vârsta de 10 ani. Dumnezeu a rân- 
duit ca Sfântul Serafim, înainte de a 
renunţa la lume şi la grijile lumești, 
să se desăvârşească în viaţa de fami- 
lie. Totodată, fiind înzestrat cu nenu- 
mărate daruri, a învăţat să conducă 
afaceri, ajungând multimilionar. Ca 
mirean ortodox evlavios s-a pregătit 
timp de aproape 40 de ani pentru slu- 
jirea monahală. El şi soţia sa, Olga, 
au depus, de comun acord, voturile 
monahale în timpul celei mai înver- 
șunate şi aprige persecuții asupra Bi- 
sericii Ortodoxe Ruse din anii 1920, 
prin aceasta luând cu bunăştiinţă a- 
supra lor crucea lui Hristos. 


Odată cu retragerea din lume și îm- 
brăţişarea vieţii monahale, Sf. Sera- 
fim de Viriţa a devenit un mare ascet, 
Dumnezeu  răsplătindu-i  nevoinţa 
prin nenumărate harisme.  Insăşi 
Preasfânta Născătoare de Dumnezeu 
i s-a arătat Părintelui Serafim, cu pu- 
țin timp înainte de a muri. 


Pentru dragostea sa faţă de semeni, 
Domnul i-a dat acestui mare ascet 
darul înainte vederii şi al proo- 
rociei. Episcopul Alexei (Shimansky) 
al Novgorodului a venit la Părinte în 
1927 să-l întrebe dacă era potrivit 
pentru el să părăsească Rusia din ca- 
uza persecuțiilor comuniste. Inainte 
ca episcopul să-şi spună păsul, Sf. Se- 





Oameni ai lui Dumnezeu pentru 
vremurile din urmă: 


Sfântul Serafim de Viriţa 
(i 3 aprilie 1949) 





„In cele mai grele timpuri se va mântui mai uşor acela care 


în măsura puterilor sale se va nevoi cu rugăciunea lui lisus, 
trecând de la chemarea numelui Fiului lui Dumnezeu la ru- 


găciunea neîncetată.“ 


rafim i-a spus următoarele: „Mulţi 
vor să plece acum din Rusia. Dar să 
nu ne temem. Este nevoie de sfinţia 
ta aici. Vei deveni patriarh şi vei con- 
duce biserica 25 de ani.” De aseme- 
nea, în timpul și după al doilea Răz- 
boi Mondial, oamenii veneau să îl în- 
trebe dacă soţul sau fiul lor, soldat, se 
va întoarce acasă, iar Părintele le spu- 
nea cu exactitate dacă aceştia erau 
sau nu în viaţă. 


Cuviosul a primit de la Dumnezeu şi 
darul facerii de minuni încă din 
timpul vieţii. Multe sunt minunile să- 
vârşite de Sf. Serafim. În viaţa lui se 
aminteşte despre un luptător de pe 
front care, fiind comandant de bata- 
lion, a ocupat cu soldaţii săi o fabrică 
de alcool în Germania. Toţi gândeau: 
„lată, acum e de trăit!”. Indată însă a 
apărut un colonel şi i-a spus coman- 
dantului de batalion: „Vă ordon ca 1- 
mediat să mitraliaţi cisternele.” Co- 
mandantului nici prin cap nu i-a tre- 
cut să nu execute ordinul. A dat ordin 
și soldaţii au mitraliat cisternele. Al- 
coolul a început să se verse de peste 
tot. Toţi erau nedumeriţi, neînţele- 
gând de ce au făcut aceasta. Atunci au 
hotărât să se adreseze colonelului, ca 
să afle, dar acesta a dispărut ca şi 
cum ar fi intrat în pământ. Atunci co- 
mandantul a gândit: „Poate a fost o 
halucinație”. A început să-i întrebe pe 
soldaţi, dar aceia răspundeau că a 
fost un colonel şi a fost ordin. Cum s- 
a lămurit mai pe urmă, în cisterne se 
afla alcool metilic, aşa că pe cei care l- 
ar fi băut îi aştepta moartea. Când co- 


mandantul s-a întors acasă de pe 
front, a văzut atunci la mama lui o fo- 
tografie a unui monah, în colţul unei 
icoane, în care l-a recunoscut pe ofi- 
țerul care i-a dat ordinul să mitralieze 
cisternele. El a întrebat cine este și 
mama lui i-a răspuns că este părinte- 
le ei duhovnic, ieroschimonahul Sera- 
fim. „El s-a rugat pentru tine în tot 
timpul războiului, i-a spus mama, iar 
eu am cerut să se roage ca să te în- 
torci viu". 


Însă minunile sale au continuat şi du- 
pă trecerea sa la cele veşnice. Scriito- 
rul Boris Almazov mărturiseşte: „De 
îndată ce stareţul a murit, au început 
minunile: o mamă şi-a adus fetiţa 
oarbă din naștere; când fetiţa a săru- 
tat mâna stareţului din sicriu, ochii ei 
au început să vadă. Multe astfel de în- 
tâmplări continuă să se petreacă la 
mormântul Sfântului din Viriţa."” 


Precum în timpul vieţii sale, aşa şi 
după moarte, Părintele Serafim a aju- 
tat şi continuă să-i ajute pe aceia care 
îşi întorc inima spre el. „Veniţi la 
mormântul meu; vorbiţi-mi aşa 
cum îi vorbiţi unei persoane vii şi eu 
întotdeauna vă voi ajuta”, a spus 
Părintele Serafim multora în timpul 
vieţii sale. 


Sfântul Serafim a fost canonizat de 
Biserica Rusă în august 2000. 


Să avem rugăciunile lui! 


I.G. 





Sf. Diadoh, episcopul Foticeii (+29 martie, sec. V) - scriitor filocalic 


Că ca caz la 


Definiţia credinţei: cugetare nepătimașă despre Dumnezeu. 
Definiţia nădejdii: călătoria minţii spre cele nădăjduite. 
Definiţia răbdării: stăruința neîncetată de a vedea cu ochii înţelegerii pe Cel nevăzut, ca văzut. 
Definiţia neiubirii de argint: a vrea să nu ai bani, aşa cum vrea cineva să aibă. 

Definiţia cunoștinței: a te uita pe tine când te gândești la Dumnezeu. 





Calendarul maărturisitorilor 


Fizicianul GEORGE MANU 


Știința a fost îngenuncheată la Aiud, 





„A studia ceea ce Dumnezeu 


a creat, este o rugăciune. A 
căuta să modifici sau să dis- 


dar nu credinţa 
(3 aprilie 1061) 


trugi ceea ce El a creat, este 
cel mai mare păcat, avându 
-şi originea în neascultare.” 





eorge Manu descinde dintr-o 

familie ilustră. Are origini la 
Constantinopol în sec. XIV, dar şi o 
înrudire cu domnitorul martir Con- 
stantin Brâncoveanu. Ei ajung în 
secolul XVIII în Ţara Românească şi 
se vor încuscri cu majoritatea famii- 
lor pământene. Bunicul lui George 
Manu, purtând acelaşi prenume, a 
fost unul dintre cei mai viteji gene- 
rali ai noştri în Războiul de inde- 
pendenţă de la 1877, ajungând ulte- 
rior prim-ministru. Bunicul după 
mamă, inginerul Iancu Cantacuzino, 
a fost constructorul căii ferate Bucu- 
rești-Predeal şi al primei fabrici de 
ciment din România. Nepotul lor a 
urmat această cale a științelor exac- 
te, iar după studiile în ţară, a fost 
trimis la Paris. Acolo, în 1933, şi-a 
obţinut doctoratul în ştiinţe cu teza 
„Cercetări asupra absorbției radia- 
ției a”, sub atenta oblăduire a cerce- 
tătoarei Marie Curie, laureată a Pre- 
miului Nobel. Ea îi va propune să 
rămână la laboratoarele sale, însă 
George Manu alege să se întoarcă în 
ţară. Aici i se dă postul de asistent la 
catedra de Fizică atomică şi până în 
anii războiului scrie numeroase stu- 
dii şi articole în reviste de specialita- 
te, iar în 1040 va publica volumul I 
al primului tratat de Fizică nucleară 
de la noi. Celelalte două volume au 
rămas în manuscris, întrucât tăvălu- 
gul comunist a împiedicat apariţia 
lor. 


Vina lui George Manu în ochii co- 
muniștilor a fost dorinţa de a se im- 
plica activ şi în societate, nu doar în 
știință şi învăţământ. Alegerea sa 
politică (chiar dacă nu a deţinut 
funcţii) l-a împiedicat să devină pro- 
fesor titular înainte de 1945, iar du- 
pă, i-a adus ani lungi de închisoare. 


Însă până să ajungă în temniţele co- 
muniste, George Manu a fost unul 
dintre iniţiatorii Mişcării Naţionale 
de Rezistență, care se dorea a fi o 
acţiune concertată a tuturor forțelor 
politice, împotriva regimului comu- 
nist. El a redactat şi o carte, intitula- 
tă „In spatele Cortinei de fier”, pe 
care a dorit-o a ajunge la mai marii 





puterilor occidentale, şi în care ară- 
ta importanţa strategică a României 
pentru Vest și necesitatea de a fi sal- 
vată din mâna sovieticilor. Dar soar- 
ta ţării era deja pecetluită. George 
Manu îşi va da seama curând şi va 
încerca să fugă în Occident, pentru a 
ajuta mai bine ţara de acolo. Însă a 
fost arestat şi condamnat împreună 
cu lotul „Marii finanțe româneşti” 
în anul 1948. Va rămâne vertical pe 
tot timpul înfiorătoarei anchete, de- 
clarând: „Nu am de ce să mă apăr. 
Tot ce-am făcut a fost pentru a dis- 
truge comunismul. Imi pare rău că 
nu am reușit.” A fost condamnat la 
muncă silnică pe viaţă şi dus la A- 
iud. 


Acolo a urcat Golgota, a pătimit şi a 
murit după 13 ani de închisoare, din 
cauza bătăilor, suferințelor, bolilor. 
Iată câteva mărturii: 


„În toată această perioadă, el a 
transmis, prin viu grai celor care 
au avut norocul să împartă celula 
cu el, ori prin morse celor din cele- 
lalte celule, zeci şi sute de conferin- 
țe, prelegeri ori lecţii din toate do- 
meniile ştiinţelor umaniste : istorie, 
drept, geografie, filozofie, literatu- 
ră, limbi străine (franceza şi engle- 
za mai ales) etc., care erau memo- 
rate ori scrise pe pereți, pe bucăți 
de săpun, pe cioburi de sticlă, etc. şi 
apoi, transmise din celulă în celulă 
şi din om în om. Mulţi dintre cei ca- 


re au ieşit din închisoare cu temei- 
nice cunoştinţe de limbă şi literatu- 
ră engleză de exemplu, lui îi dato- 
rează acest lucru.” Va fi numit de 
către toţi „rectorul Academiei de la 
Aiud”. 


„Lin minte un moment absolut dra- 
matic când George Manu ne vorbea 
cu o candoare de adolescent, parcă 
mărturisind o puritate pe care ni- 
meni nu i-ar fi bănuit-o la vârsta 
pe care o avea, vorbea atunci des- 
pre realitatea minunilor lui Hris- 
LOS. 

— Eu nu vă vorbesc ca teolog, eu vă 
vorbesc ca om de ştiinţă. Și toate 
minunile lui Hristos pot fi abordate 
cu toată rigoarea de ştiinţă, fără a 
avea pretenția că epuizăm muiste- 
rul. Dar atâta cât este accesibil 
minții noastre din minunile şi su- 
pranaturalul învățăturii lui Hris- 
tos, avem datoria să-L epuizărm. Şi 
eu, ca intelectual creştin, nu 
pot să nu-mi investesc întrea- 
ga capacitate intelectuală în a 
-L cunoaște pe Hristos. 

Era un credincios de o adâncă fer- 
voare, şi am convingerea, că a par- 
curs o întreagă literatură patristi- 
că, pentru că nu rareori făcea aluzii 
sau cita din Sfinţii Părinți ai Biseri- 
CUI... 


Îl solicitam câteodată să ne vor- 
bească despre subiecte de ştiinţă. 

— Știință veţi putea auzi afară, căci 
e plină librăria de cărți de ştiinţă. 
Despre Hristos nu veți auzi, des- 
pre cum se trăieşte cu Hristos 
în suferință nu veţi auzi afară, 
pentru că sunt scoase cărțile de a- 
ceastă natură. Şi veţi auzi doar 
minciunile ce spune partidul despre 
Hristos şi despre trăirea spirituală. 


Știa că societatea românească nu 
se va putea salva decât prin cre- 
dință, nu prin ştiinţă: 

— Trăim într-un veac al ştiinţei şi 
credem că totul se rezolvă prin şti- 
ință. Vă spun eu, un om care 
am stat pe microscop: nu prin 
ştiinţă, nu prin laborator, ci 
prin credinţă.” 


